एजुकेशन डिपार्टमेंट की ओर से राज्य स्तर पर खराब प्रदर्शन वाले स्कूलों के साथ मीटिंग तो की ही जाएगी। साथ ही डिस्ट्रिक्ट एजुकेशन अफसर स्वर्णजीत कौर भी स्कूलों के साथ मीटिंग करेंगी। डीईओ स्वर्णजीत कौर ने कहा कि जिन स्कूलों का रिजल्ट बोर्ड के ओवरऑल रिजल्ट यानी 59.47 पर्सेंट से कम है उन्हें बुला कर रिजल्ट बेहतर बनाने के लिए प्रेरित किया जाएगा। रिजल्ट में कहां कमी रही, अच्छे रिजल्ट के लिए क्या जरूरी कदम उठाए गए हैं ये भी जानकारी ली जाएगी। गौर हो कि लुधियाना में 132 स्कूल हैं, जिनका रिजल्ट बोर्ड रिजल्ट से कम है।